Godkendelse af Folkeoplysningspolitik for Favrskov Kommune 
Sagsfremstilling 
92.       Godkendelse af Folkeoplysningspolitik for Favrskov Kommune - Åbent 
  
  
SAGENS INDHOLD 
Folketinget har vedtaget en række ændringer af Folkeoplysningsloven. Blandt de vigtigste ændringer er kravet om 
udarbejdelse af en obligatorisk folkeoplysningspolitik i alle kommuner. Kultur- og Fritidsudvalget godkendte 5. 
oktober 2011 tids- og procesplan for samt forslag til indhold i en folkeoplysningspolitik for Favrskov Kommune. På 
grund af prioritering af andre administrative opgaver på kultur- og fritidsområdet, herunder harmoniseringsopgaver 
er processen blevet forsinket flere gange. 
  
I nærværende sag skal Byrådet godkende Favrskov Kommunes folkeoplysningspolitik, herunder nedsættelse af 
Folkeoplysningsudvalget, som et § 35 stk. 2 udvalg. Nedsættelse af et Folkeoplysningsudvalg opfylder 
folkeoplysningslovens krav om, at der skal oprettes udvalg til interessevaretagelse indenfor området. 
  
Teknik og Kultur har udarbejdet forslag til folkeoplysningspolitik. Forslaget er udarbejdet med udgangspunkt i 
Folkeoplysningsudvalgets drøftelser med Kultur og Fritidsudvalget om politikkens indhold. Politikken er desuden 
udarbejdet med udgangspunkt i de synspunkter og input, som fremkom på et idémøde om folkeoplysningspolitikken, 
som Folkeoplysningsudvalget har afholdt med foreninger, aftenskoler, samvirker samt Kultur- og Fritidsudvalget 1. 
november 2011. Forslag til Favrskov Kommunes folkeoplysningspolitik er vedlagt som bilag 
  
Formålet med folkeoplysningspolitikken er at sikre rammerne for, at de folkeoplysende foreninger i [adresse] 
Kommune kan udbyde et varieret og mangfoldigt fritidstilbud til borgerne. De nærmere krav til 
folkeoplysningspolitikkens indhold fremgår af vedlagte notat: ’Krav til folkeoplysningspolitikkens indhold’. 
  
Folkeoplysningslovens § 35, stk. 2 angiver, at Byrådet skal oprette et eller flere udvalg inden for den kommunale 
forvaltning med repræsentation for den folkeoplysende virksomhed, der kan få tilskud efter lovens kapitel 3. Det vil 
sige folkeoplysende foreninger og aftenskoler samt modtagere af tilskud fra Start- og Udviklingspuljen. 
  
De/det nævnte udvalg skal høres om fremtidige forslag til ændringer i kommunens folkeoplysningspolitik, om 
kommunens budget på folkeoplysningsområdet og kommunens tilskudsregler. Byrådet kan derudover beslutte at 
delegere en eller flere af de opgaver til udvalget, som i Folkeoplysningsloven er tillagt Byrådet.  
 
Byråd 
27. maj 2014 
Sagsnr. 710-2011-
71572 
Dok.nr. 710-2014-
117500 
Sagsbehandler 
DPDSOE 
  
Tidl. politisk behandling 
FO-U, 19.09.11, pkt. 17, KF-U, 05.10.11, pkt. 
40,  
FO-U, 28.11.11, pkt. 19 
Forventet sagsgang 
FO-U, KF-U, ØK, BY 
Lovgrundlag 
Folkeoplysningsloven 
  
Før ændringerne af Folkeoplysningsloven var det frivilligt for kommunerne at nedsætte et Folkeoplysningsudvalg. I 
forlængelse af lovændringen besluttede Byrådet 20. december 2011, at Favrskov Kommunes 
Folkeoplysningsudvalg nedsættes som midlertidigt § 35, stk. 2 udvalg med vedtægter, sammensætning og 
kompetencer svarende til det nuværende Folkeoplysningsudvalg, indtil det nye § 35 stk. 2-udvalg er nedsat.  
  
VURDERING 
I forslag til folkeoplysningspolitikken foreslås, at Folkeoplysningsudvalget nedsættes som et § 35 stk. 2 udvalg. På 
idémødet om folkeoplysningspolitikken var der opbakning til, at Folkeoplysningsudvalget fortsætter, som det udvalg, 
der varetager foreninger og aftenskolers interesser på det folkeoplysende område.  
  
Teknik og Kultur foreslår følgende i forhold til nedsættelse af Folkeoplysningsudvalget, som Favrskov Kommunes § 
35 stk. 2 udvalg: 
· Udvalgets sammensætning fastholdes 
· Vedtægterne for udvalget er gældende, indtil nye er vedtaget 
· Valgprocedure for valg til udvalget fastholdes 
· Udvalgets kompetencer fastholdes 
  
Byrådet fastlægger Folkeoplysningsudvalgets vedtægter, som beskriver udvalgets opgaver og rammer, 
sammensætning, valg og valgprocedure samt funktionsperiode mv. I løbet af 2014 forelægges Byrådet en sag om 
godkendelse af Folkeoplysningsudvalgets vedtægter med nødvendige tilpasninger i forlængelse af lovændringerne 
og vedtagelse af folkeoplysningspolitikken.  
  
Folkeoplysningsudvalgets nuværende kompetencer fastholdes. Folkeoplysningsudvalgets kompetencer er beskrevet
i kompetencefordelingsplan for Folkeoplysningsudvalget vedtaget i Kultur- og Fritidsudvalget 7. januar 2009. 
Kompetencefordelingsplanen foreslås revideret i forlængelse af lovændringerne og vedtagelsen af den overordnede 
kompetencefordelingsplan for Favrskov Kommune.  
  
Med vedtagelse af folkeoplysningspolitikken vil Favrskov Kommune opfylde lovkravene på baggrund af de seneste 
ændringer i Folkeoplysningsloven, der trådte i kraft 1. august 2011.  
  
Folkeoplysningspolitikken integreres i Politik for Kultur, Fritid og Idræt i [adresse] i forbindelse med en 
kommende revision af denne, for at sikre sammenhæng inden for det samlede kultur, fritids og folkeoplysende 
område. 
  
INDDRAGELSE/KOMMUNIKATION 
Med henblik på at sikre brugerinddragelse i processen blev der afholdt idémøde med foreninger, aftenskoler, 
samvirker, Kultur- og Fritidsudvalg og Folkeoplysningsudvalg 1. november 2011 for at få idéer og inspiration til 
politikkens indhold og sammensætning af det udvalg, der skal nedsættes, jf. Folkeoplysningslovens § 35, stk. 2.  
  
Folkeoplysningsudvalget havde foretræde for Kultur- og Fritidsudvalget 5. oktober 2011, hvor tids- og procesplan 
samt forslag til folkeoplysningspolitikkens indhold blev drøftet.  
  
Ifølge den oprindeligt vedtagne tids- og procesplan skal folkeoplysningspolitikken sendes i høring i relevante fora. 
Henset til, at der på idémødet var opbakning til, at Folkeoplysningsudvalget fortsætter som hidtil, og at 
Folkeoplysningsudvalget (§ 35 stk. 2 udvalget) tillægges flere kompetencer end loven angiver, vurderes det, at der 
ikke er behov for yderligere inddragelse og høring af folkeoplysningspolitikken.  
  
Forslag til Folkeoplysningspolitik for Favrskov Kommune har været forelagt for Folkeoplysningsudvalget på møde 
10. april 2014. 
  
ØKONOMISKE KONSEKVENSER 
Ingen 
  
INDSTILLING 
Teknik- og kulturdirektøren indstiller til Byrådet: 
  
1. At folkeoplysningspolitikken godkendes. 
2. At Folkeoplysningsudvalget nedsættes som Favrskov Kommunes § 35 stk. 2 udvalg. 
3. At Folkeoplysningsudvalgets nuværende sammensætning, vedtægter, valgprocedure og kompetencer fastholdes, 
indtil nye er blevet udarbejdet. 
  
BESLUTNING 
  
Folkeoplysningsudvalget, 10. april 2014: 
Fraværende: Helge Svendsen 
  
Ad 1: Indstilles godkendt. 
Ad 2: Indstilles godkendt. 
Ad 3: Indstilles godkendt. 
  
Kultur- og Fritidsudvalget, 6. maj 2014: 
Fraværende: Daniel Kjeldsen 
  
Indstilles godkendt. 
  
Økonomiudvalget, 20. maj 2014: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 27. maj 2014: 
Fraværende: Ingen 
  
Godkendt. 
Krav til folkeoplysningspolitikkens indhold 
710-2014-8661 
Forslag til Folkeoplysningspolitik for [adresse] 
Kommune 
710-2013-202987 
